LĒMUMA PROJEKTS

2024.gada \_\_.decembrī Lēmums Nr. \_\_\_\_

**Par zemes vienības, kadastra Nr.0500 017 1801, Daugavpilī, Blāzmas ielā 23, daļas un pārējās mantas nodošanu patapinājumā (bezatlīdzības lietošanā) sabiedrībai ar ierobežotu atbildību „Atkritumu apsaimniekošanas Dienvidlatgales starppašvaldību organizācija”**

Pamatojoties uz Pašvaldību likuma 4.panta pirmās daļas 1.punktu, 10.panta pirmās daļas 21.punktu, 73.panta pirmo daļu, Civillikuma 1947.pantu, 1952.pantu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 5.punktu, 5.panta trešo daļu, 3.1 daļu un sesto daļu,

ņemot vērā 2017.gada 29.augustā starp Daugavpils valstspilsētas pašvaldību un sabiedrību ar ierobežotu atbildību „Atkritumu apsaimniekošanas Dienvidlatgales starppašvaldību organizācija” noslēgto līgumu „Par sadzīves atkritumu apsaimniekošanu Daugavpils pilsētas administratīvajā teritorijā”, ar kuru kapitālsabiedrībai uzdots sniegt atkritumu apsaimniekošanas pakalpojumus Daugavpils valstspilsētas administratīvajā teritorijā,

ņemot vērā Eiropas Savienības Kohēzijas fonda projekta Nr.5.2.1.2/20/004 „*Bioloģiski noārdāmo atkritumu pārstrādes iekārtu un kompostēšanas laukuma izveide Daugavpils pilsētā*” pēcuzraudzības perioda noslēguma datumu, kas ir saistīts ar projekta ietvaros rādīto materiālo vērtību uzglabāšanas nepieciešamību, kuru maksimāli efektīvi un lietderīgi var īstenot tikai sadzīves atkritumu apsaimniekotājs ar tās rīcībā esošajiem resursiem, pieredzi un darbinieku kvalifikāciju,

ievērojot Daugavpils valstspilsētas pašvaldības domes 2024.gada 12.septembra lēmuma Nr.508 „Par mantas ieguldīšanu SIA „Atkritumu apsaimniekošanas Dienvidlatgales starppašvaldību organizācija” un tā grozījumu izpildīšanas kavēšanos, kas ir saistīta ar ieguldamās mantas novērtēšanu un turpmākām reģistrācijas darbībām komercreģistrā,

ņemot vērā Daugavpils valstspilsētas pašvaldības domes Īpašuma un mājokļu komitejas 2024.gada \_\_.\_\_\_\_\_\_\_\_\_\_ sēdes atzinumu, Pilsētas saimniecības un attīstības komitejas 2024.gada \_\_.\_\_\_\_\_\_\_\_\_\_ sēdes atzinumu un Finanšu komitejas 2024.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Nodot patapinājumā (bezatlīdzības lietošanā) sabiedrībai ar ierobežotu atbildību „Atkritumu apsaimniekošanas Dienvidlatgales starppašvaldību organizācija”, vienotais reģistrācijas Nr.41503029988, Daugavpils valstspilsētas pašvaldībai piederošo mantu:
   1. zemes vienības, kadastra Nr.0500 017 1801, Daugavpilī, Blāzmas ielā 23, daļu 2000 m2 platībā, ar bilances vērtību 2594,80 *euro*, saskaņā ar zemesgabala izvietojuma shēmu (Pielikumā);
   2. pārējo mantu saskaņā ar Daugavpils valstspilsētas pašvaldības domes 2024.gada 12.septembra lēmumā Nr.508 „Par mantas ieguldīšanu SIA „Atkritumu apsaimniekošanas Dienvidlatgales starppašvaldību organizācija” un tā grozījumos esošo mantas sarakstu, ar bilances vērtību 497404,83 *euro* (turpmāk – Manta);
   3. Manta atrodas lietošanai derīga stāvoklī un tai nav beidzies lietderīgas izmantošanas periods.
2. Noteikt, ka Manta nododama patapinājumā (bezatlīdzības lietošanā) uz laiku līdz Eiropas Savienības Kohēzijas fonda projekta Nr.5.2.1.2/20/004 „*Bioloģiski noārdāmo atkritumu pārstrādes iekārtu un kompostēšanas laukuma izveide Daugavpils pilsētā*” pēcuzraudzības perioda noslēguma datumam un Daugavpils valstspilsētas pašvaldības domes 2024.gada 12.septembra lēmuma Nr.508 „Par mantas ieguldīšanu SIA „Atkritumu apsaimniekošanas Dienvidlatgales starppašvaldību organizācija”, un tā grozījumu izpildīšanai, bet ne ilgāku par 10 gadiem.
3. Sabiedrība ar ierobežotu atbildību „Atkritumu apsaimniekošanas Dienvidlatgales starppašvaldību organizācija” ir tiesīga izmantot Mantu tikai šī lēmuma 2.punktā paredzētajiem mērķiem.
4. Sabiedrība ar ierobežotu atbildību „Atkritumu apsaimniekošanas Dienvidlatgales starppašvaldību organizācija” ir pienākums nekavējoties nodot Mantu Daugavpils valstspilsētas pašvaldībai, ja:
   1. tiek izbeigts līgums par Mantas nodošanu patapinājumā (bezatlīdzības lietošanā) pirms lēmuma 2.punktā norādīto mērķu un termiņu sasniegšanas;
   2. iestājies lēmuma 2.punktā noteiktais termiņš;
   3. Manta tiek izmantota pretēji nodošanas patapinājumā (bezatlīdzības lietošanā) mērķim.
5. Daugavpils valstspilsētas pašvaldības iestādes „Daugavpils pašvaldības centrālā pārvalde” Īpašuma pārvaldīšanas departamentam nodrošināt Mantas patapinājuma (bezatlīdzības lietošanas) līguma noslēgšanu un līguma izpildīšanas kontroli.
6. Patapinājuma (bezatlīdzības lietošanas) līgumā paredzēt, ka:
   1. sabiedrība ar ierobežotu atbildību „Atkritumu apsaimniekošanas Dienvidlatgales starppašvaldību organizācija” nodrošina Mantas uzturēšanu un sedz visus ar to saistītos izdevumus;
   2. ievērot Mantai noteiktos apgrūtinājumus un aprobežojumus, arī ja tie nav ierakstīti publiskajos reģistros;
   3. nepieļaut darbību, kas pasliktina Mantas stāvokli vai aizskar trešo personu likumīgās intereses.

Pielikumā: Zemes vienības, kadastra Nr.0500 017 1801, Daugavpilī, Blāzmas ielā 23, daļas izvietojuma shēma.

Daugavpils valstspilsētas pašvaldības

domes priekšsēdētājs A.Elksniņš